
TIEKĖJŲ KVALIFIKACIJOS REIKALAVIMAI 
Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.

1. Tiekėjų kvalifikacijos reikalavimai
	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai
	Subjektas, kuris turi atitikti reikalavimą

	1. 
	Teisė verstis veikla

	
	Tiekėjas turi būti registruotas Atliekų tvarkytojų valstybės registre (ATVR) ir turi turėti teisę verstis atliekų surinkimo paslauga.



Reikalaujamos veiklos teisinis pagrindas:
Lietuvos Respublikos atliekų tvarkymo įstatymas;

Atliekų tvarkytojų valstybės registro tvarkymo taisyklės, patvirtintos Lietuvos Respublikos aplinkos ministro 2016 m. vasario 8 d. įsakymu Nr. D1-86 ,,Dėl Atliekų tvarkytojų valstybės registro tvarkymo taisyklių patvirtinimo“ (su visais aktualiais pakeitimais).
	Nustatytas galimas laimėtojas turės pateikti: 
1. Atliekų tvarkytojų valstybės registro išrašą arba nurodyti kodą, kuriuo yra registruotas Atliekų tvarkytojų valstybės registre;
1. Tiekėjai iš užsienio (ES šalių) pateikia dokumentų patvirtintas kopijas pagal šalies, kurioje Tiekėjas registruotas, įstatymus apie jiems suteiktą teisę verstis veikla, kuri yra reikalinga pirkimo dokumentuose nurodytai paslaugai atlikti arba jungtinės veiklos sutartyje jam priskirtą tokių paslaugų dalį. Užsienyje registruotas Tiekėjas, turintis teisę pagal šalies, kurioje jis yra registruotas, įstatymus atlikti jam priskirtus darbus (paslaugas) ir norintis atlikti tokius darbus (paslaugas) Lietuvos Respublikos teritorijoje, turės kreiptis į Aplinkos apsaugos departamentą dėl turimų dokumentų pripažinimo ir prašymo įtraukti jį į Lietuvoje atliekas tvarkančių įmonių registro sąrašą.
CVP IS priemonėmis pateikiamos skaitmeninės dokumentų kopijos.
	Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;
Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;
Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Pirkimo dokumentuose gali būti nustatoma, kad tokių subtiekėjų, jeigu jie žinomi, kvalifikacija tikrinama pirkimo procedūrų metu, arba, kad tiekėjas privalo įsipareigoti, jog pirkimo sutartį vykdys tik tokią teisę turintys asmenys, ir nurodo, kad pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.




